Teine lugemine

18.03.2025

**493 SE II**

**Seletuskiri**

**tsiviilkohtumenetluse seadustiku muutmise seaduse eelnõu teiseks lugemiseks**

**1. Menetlus juhtivkomisjonis esimese ja teise lugemise vahel**

Õiguskomisjon algatas eelnõu 10.09.2024. Eelnõu esimene lugemine toimus 19.11.2024. Muudatusettepanekute esitamise tähtajaks määrati 03.12.2024. Eelnõule muudatusettepanekuid ei esitatud, samuti ei tulnud eelnõu suhtes arvamusi ega ettepanekuid.

Õiguskomisjon valmistas eelnõu teist lugemist ette 10.03.2025 istungil, millest võtsid osa Justiits- ja Digiministeeriumi justiitshalduspoliitika osakonna kohtute talituse nõunik Stella Johanson ja Õiguskantsleri kantselei õiguskorra kaitse osakonna vanemnõunik Liina Lust-Vedder.

**2. Muudatusettepanekud**

Juhtivkomisjon algatas konsensusega kokku kaks muudatusettepanekut, millest igaühe sisu selgitavad märkused on eelnõu tekstile lisatud muudatusettepanekute loetelus vastava muudatusettepaneku juures.

**3. Menetlusotsused**

Õiguskomisjon otsustas saata eelnõu täiskogusse teisele lugemisele 18.03.2025 ettepanekuga eelnõu teine lugemine lõpetada. Juhul, kui eelnõu teine lugemine lõpetatakse, saata eelnõu kolmandaks lugemiseks Riigikogu päevakorda 26.03.2025 ettepanekuga viia läbi eelnõu lõpphääletus.

Eelnõu seadusena vastuvõtmiseks on vajalik Riigikogu koosseisu häälteenamus (PS § 104 lg. 2 p. 14).

Esitab õiguskomisjon 10.03.2025.

(kinnitatud digitaalselt)

Andre Hanimägi

Õiguskomisjoni esimees